钦定古今图书集成/明伦汇编/氏族典/第239卷 > 张垍
## 钦定古今图书集成/明伦汇编/氏族典/第239卷 > 张垍

按《唐书张说传》：说子垍尚宁亲公主，元宗眷垍厚，珍
赐不可数。均供奉翰林，而垍以所赐夸均，均曰：“此妇
翁遗婿，非天子赐学士也。”帝西狩至咸阳，谓力士曰：
“若计朝臣，当孰至者？”力士曰：“张垍兄弟其当即来。房
琯有宰相望，而陛下久不用，此不来矣。”帝曰：“未可知
也。”后琯至，帝抚劳，且问均：垍安在，嗟怅顾力士曰：“今
非若所料也。”垍遂与希烈皆相。禄山死贼中。